## Farg’ona shahar hokimining

## 2016 yil. 30 sentyabr kungi

## № 1191 qarori

Iqtisodiyot tarmoqlari, ko’p qavatli uy-joy fondi va ijtimoiy soha ob’ektlarini 2016-2017 yillar kuz-qish mavsumiga barqaror tayyorlashni ta’minlash bo’yicha qo’shimcha tashkiliy chora-tadbirlar to’g’risida

Shahardagi sektorlar, tijorat banklari va mas’ul tizimlar tomonidan shaharlardagi ko’p qavatli uy-joylar va ijtimoiy soha ob’ektlarini   
2016-2017 yillar kuz-qish davrida barqaror ishlashga kompleks tayyorlashni ta’minlash yuzasidan ishlab chiqilgan chora-tadbirlar ijrosi qoniqarsiz tashkil etilmoqda.

Natijada, bugungi kunga qadar ko’p qavatli uy-joylarni tom qismi, yerto’la va kirish yo’laklarini hamda ichki kommunikastiya tarmoqlarini ta’mirlash ishlari yakuniga etkazilmagan. Shuningdek, xususiy uy-joy mulkdorlari shirkatlariga Milliy bank, Infin bank, Transbank, Aloqa bank va boshqa tijorat banklari tomonidan belgilangan kredit mablag’lari to’liq ajratilmagan.

Sohada yo’l qo’yilgan kamchiliklarni tezkorlik bilan bartaraf etish hamda O’zbekiston Respublikasi Prezidentining 2016 yil 10 iyundagi “Respublika iqtisodiyoti tarmoqlari va ijtimoiy sohasini 2016-2017 yillar kuz-qish davrida barqaror ishlashga kompleks tayyorlashni ta’minlash chora-tadbirlari to’g’risida”gi PQ-2545-sonli qaroriga asosan Farg’ona shahrida iqtisodiyot tarmoqlari, ijtimoiy soha va uy-joy fondini 2016-2017 yillar kuz-qish mavsumiga puxta va sifatli tayyorlash bo’yicha qo’shimcha tashkiliy chora-tadbirlarni amalga oshirish hamda viloyat hokimining 2016 yil 28 sentyabrdagi 283-sonli qarorining ijrosini ta’minlash maqsadida

**QAROR  QILAMAN:**

3. Shahar hokimining birinchi o’rinbosari (Karimberdiev), shahar Xususiy uy-joy mulkdorlari shirkatlari Uyushmasi (Alixanov) har bir mahalla, uy-joy mulkdorlar shirkatlari va ijtimoiy soha muassasalarida aniqlangan muammo va kamchiliklarni bartaraf etish bo’yicha aniq tadbirlarni belgilash, bunda aholining badal to’lovidan bo’lgan qarzdorliklarini undirish, ko’p qavatli uy-joylarni tom, yo’lak, yerto’la qismlarini ta’mirlash, temir eshiklar o’rnatish, bolalar sport maydonchalari, chiqindi yig’ish maydonchalarini ta’mirlash va qurish, ichki muxandislik tizimlarini ta’mirlash ishlarini tashkil etish bo’yicha belgilangan vazifalarni ijrosini joriy yilning 20 oktyabr kuniga qadaryakunlasinlar.

4. Shahar hokimining o’rinbosari U.Karimov Markaziy bank viloyat bosh boshqarmasi (Aliev) va tijorat banklari bilan birgalikda:

shaharda ko’p qavatli uy-joy fondini 2016-2017 yillar kuz-qish mavsumiga puxta tayyorlash maqsadida xususiy uy-joy mulkdorlari shirkatlariga 3-ilovaga muvofiq qo’shimcha kredit mablag’lari ajratish tavsiya etilishi;

har bir XUJMShlarda bajariladigan ishlarga talab etiladigan kredit mablag’larini ajratilishi bo’yicha ishlab chiqilgan reja-jadvalini tijorat banklari tomonidan bajarilishiga zaruriy tavsiyalarni bersinlar.

5. “Qo’qon mexanika zavodi” ShK (Yuldashev), shahar hokimliklari bilan birgalikda 2-ilovada belgilangan dasturga muvofiq shaharlardagi ko’p qavatli uy-joylarga 2016 yilda yangi lokal qozonlar o’rnatish ishlarini tashkil etishi ma’lumot uchun qabul qilinsin.

6. Markaziy bank bosh boshqarmasi (Aliev) va tijorat banklariga                       2-ilovada belgilangan dasturga muvofiq ko’p qavatli uy-joylarga yangi lokal qozonlar o’rnatish uchun kredit mablag’lari ajratish tavsiya etilsin.

7.  Shaharda ko’p qavatli uy-joylarning kuz-qish mavsumiga tayyorlash, ularning umumfoydalanish joylarini tartibga keltirish, liftlarni soz holatda saqlash, mahallalar hududlarida sanitar tozalikni ta’minlash, obodonlashtirish ishlarini tashkil etish bo’yicha shahar ishchi guruhi tarkibi   
4-ilovaga muvofiq tasdiqlansin.

8. “Vodiygazta’minot” UK shahar filiali (Akbarov), shahar Elektr tarmoqlari korxonasi (Djalilov), “Suvoqava” DUK shahar filiali (Tojiboev), “Issiqlik manbai” (Barziev), Qirguli issiqlik manbai (Raximov) lar besh kun muddatdahar bir sektorlar bo’yicha mavjud elektr tarmoqlari, TPlar, tayanchlar, elektr taqsimlash qurilmalari, tabiiy gaz tarmoqlari, gaz taqsimlash punktlari, ichimlik suvi va issiqlik tarmoqlarini to’liq xatlovdan o’tkazib, kamchiliklarni aniqlash va ularni bartaraf etish bo’yicha tegishli tadbirlarni ishlab chiqsinlar.

9. Shahar DSENM (Xamraqulov), shahar Tabiatni muhofaza qilish inspekstiyasi (Mamadaliev), sektor rahbarlari bilan birga shirkat boshlig’i, mahalla oqsoqoli, hudud profilaktika noziri, tegishli tizimlar va aholini tozalash ishlariga jalb etgan holda ko’p qavatli uy-joylarning atrofida ko’kalamzorlashtirish va obodonlashtirish ishlarini amalga oshirish hamda uy-joylarning atrofi va barcha yo’laklarda sanitar holatini saqlanishini tashkil etsinlar.

10. Shahar Moliya bo’limi (Inoyatov), shahar Xalq ta’limi MFMT va TE bo’limi (Soxibova), shahar Tibbiyot birlashmasi (Xusanboev), shahardagi barcha kasb-hunar kollejlari bilan birgalikda:

o’n besh kun muddatda ijtimoiy soha ob’ektlarni kuz-qish mavsumiga puxta tayyorlash maqsadida ma’nan eskirgan qozonlarni zamonaviylariga almashtirish va ko’mirga moslashtirish ishlarini yakunlash;

yigirma kun muddatda aholi va ijtimoiy soha muassasalariga                           2016-2017 yillar kuz-qish mavsumi uchun ko’mir va briket etkazib berish bo’yicha “O’zbekko’mir” AJ Farg’ona hududiy bo’limining viloyat hokimligi bilan ishlab chiqqan tarmoq-jadvalini ijrosini ta’minlash choralarini ko’rsinlar.

11. Belgilansinki, ushbu qaror rasmiy e’lon qilingan kundan boshlab kuchga kiradi.

12. Mazkur qarorning bajarilishini nazorat qilish shahar hokimining birinchi  o’rinbosari A.Karimberdiev zimmasiga yuklatilsin.

**Shahar hokimi                                                  D.Raxmatov**

**Shahar hokimining   
2016 yil “\_\_” sentyabrdagi   
“\_\_\_\_” sonli qaroriga   
4-ilova**

Farg’ona shahrida ko’p qavatli uy-joylarning kuz-qish mavsumiga tayyorlash, ularning umumfoydalanish joylarini tartibga keltirish, liftlarni soz holatda saqlash, mahallalar hududlarida sanitar tozalikni ta’minlash, obodonlashtirish ishlarini tashkil etish bo’yicha shahar

**IShChI GURUHI TARKIBI**

|  |  |  |
| --- | --- | --- |
| A.Krimberdiev | - | Shahar hokimining birinchi o’rinbosari, ishchi guruhrahbari |
| U.Alixanov | - | Shahar Xususiy uy-joy mulkdorlari shirkatlari Uyushmasi Boshqaruv raisi, guruh rahbari o’rinbosari |
| E.Qudratov | - | Shahar hokimligi etakchi mutaxassisi, ishchi guruh kotibi |
| **Muvofiqlashtiruvchi ishchi guruh a’zolari:** | | |
| Sh.Inoyatov | - | Shahar Moliya bo’limi boshlig’i |
| J.Aliev | - | Viloyat Markaziy bank bosh boshqarmasi boshlig’i v.b |
| D.Ismoilov | - | Shahar DSI boshlig’i |
| K.Adxamov | - | Shahar IIB YoXB boshlig’i |
| T.Xamroqulov | - | Shahar Davlat sanitariya epidimiologiya nazorat markazi bosh hakimi |
| M.Tojiboev | - | Shahar “Suvoqava” korxonasi boshlig’i |
| N.Akbarov | - | “Vodiygazta’minot” UK shahar filiali boshlig’i |
| D.Djalilov | - | Shahar elektr tarmoqlari korxonasi rahbari |
| A.Barziev | - | Viloyat “Issiqlik manbai” IChB boshlig’i v.b |
| B.Raximov | - | Qirguli Issiqlik manbai boshlig’i |
| F.Soxibova | - | Shahar Xalq ta’limi bo’limi boshlig’i |
| Sh.Xusanboev | - | Shahar Tibbiyot birlashmasi bo’limi boshlig’i |
|  | - | Shahardagi barcha kasb-hunar kollejlari direktorlari |
| D.Xodjaeva | - | Shahar “Mahalla” jamoat fondi raisi |